লোকালয় ২৪ । সত্য ও ন্যায়ের পক্ষে আমরা নির্মিত হচ্ছে ভাসমান নগরী! - লোকালয় ২৪
আন্তর্জাতিক ডেস্ক : জাতিসংঘ ওশেনিক্স নামক একটি প্রতিষ্ঠানের সঙ্গে যৌথভাবে ভাসমান নগরী নির্মাণ করতে যাচ্ছে। গবেষকদের দাবি এই নগরী জলবায়ু পরিবর্তনের কারণে সমুদ্রের উপকূলীয় শহরগুলোকে ক্ষতিকর বন্যা থেকে রক্ষা করবে। আমেরিকার ম্যাসাচুসেটস ইনস্টিটিউট অব টেকনোলজি এক্ষেত্রে জাতিসংঘকে সহায়তা করবে বলে জানা গেছে।
ইতিমধ্যেই প্রকল্পটি নিয়ে কিছু প্রশ্ন উঠেছে। বৈরী আবহাওয়া, যেমন- ঝড় ও বন্যায় কী অবস্থা হবে ভাসমান নগরীর এবং এই নগরী কি শুধুমাত্র ধনীদের জন্যই নির্মিত হচ্ছে কি না? সমুদ্রে ভাসমান এই নগরী যেন বৈরী পরিবেশে ভালোভাবে টিকে থাকতে পারে, সে জন্য পানি নিয়ন্ত্রণ ব্যবস্থা, সমুদ্র প্রকৌশল এসব বিষয়ে পরিপূর্ণ গবেষণা হচ্ছে কি না? ভাসমান এই নগরী যে শুধুমাত্র সমুদ্র উপকূলীয় এলাকার মানুষের জন্য সুফল বয়ে আনবে তা নয়, এই প্রকল্পের সুফল স্থলভাগের নগরীগুলো ভোগ করবে বলে জানিয়েছেন নোবেল পুরস্কার পাওয়া অর্থনীতিবিদ জোসেফ স্টিগলিজ।